**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 6.30 O’R GLOCH 3.12.24**

**12.1 YMDDIHEURIADAU**

Cyng. Jennifer Yuill, Deilwen Anderson, Denise Stone, Evan Owen, a Eryl Jones-Williams (Cyngor Gwynedd).

**12.2 PRESENNOL**

Cyng. William Hooban (Cadeirydd), Nia Rees (Is-Gadeirydd), Sion Ifor Williams, Beth Bailey, Edward Griffiths, Sian Edwards, John Ceri Evans, Edward Williams.

‘Roedd 5 aelod o’r cyhoedd yn bresennol

**12.3 CYHOEDDIADAU Y CADEIRYDD**

Diolchodd y Cadeirydd i bawb oedd wedi cymeryd rhan yn gwasanaeth Sul y Cofio ag i bawb oedd wedi bod wrthi yn trefnu y ffair nadolig ar orymdaith a oedd wedi bod yn llwyddiant mawr.

**12.4 COFNODION**

Derbyniwyd cofnodion o gyfarfod Tachwedd 5ed 2024 fel rhai cywir.

**12.5 MATERION YN CODI O’R COFNODION**

Item 11.9 (E) Cafwyd wybod bod cwmni Huws Gray heb rhoid cyfraniad tuag at raffl y ffair nadolig fel oeddynt wedi ei addo.

**12**.**6 DATGAN BUDDIANT**

Datganodd y Cyng. Edward Griffiths ddiddordeb yn nghais cynllunio Llecheiddior Isaf, Talybont ag fe arwyddwyd Dogfen Datgan Buddiant Personol ganddo a nid oedd yn bresennol pan drafodwyd y cais.

Datganodd y Cyng. Beth Bailey ddiddordeb yn nghais cynllunio Fferm Gors y Gedol, Dyffryn Ardudwy ag fe arwyddwyd Dogfen Datgan Buddiant Personol ganddi a nid oedd yn bresennol pan drafodwyd y cais.

**12.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Mae llawer o faterion yn cael eu taclo yng Nghyngor Gwynedd ac mae llawer o arolygon ac ymgynghoriadau parhaus lle mae barn y cyhoedd yn hanfodol. Y ffordd orau o wneud eich barn yn hysbys a chael gwybodaeth yw mynd i wefan Cyngor Gwynedd a chwilio am dudalen datganiadau i'r wasg. Rwy'n gweld bod adroddiadau i'r pwynt, heb eu tynnu allan yn hir, ac mae dolenni i arolygon ac ymgynghoriadau ar gyfer materion Gwynedd a materion Llywodraeth Cymru. Dyma lle rwy'n cael y rhan fwyaf o'm gwybodaeth yn enwedig gan gwmnïoedd nad wyf ar. Dim ond y Cyngor Llawn, y cynllunio a'r tri phwyllgor craffu sydd â chyfarfod aml-leoliad wyneb yn wyneb. Mae pob pwyllgor arall ar Zoom, gan fod hyn yn arbed arian a chostau teithio. Y prif bwnc ar bwyllgor y Gwasanaethau Democrataidd oedd argymhelliad y panel annibynnol i gynyddu'r tâl i Gynghorwyr yn 2025/26 yn amodol ar gytundeb Llywodraeth Cymru. Yr awgrymiadau yw; Cyflog Sylfaenol £19,777 i fyny o £18,666. Arweinydd y Cyngor £66.726 o £62.998. Dirprwy arweinydd £46.709 o £44.099; Aelodau Cabinet £40.036 o £37, 799; Cadeiryddion pwyllgor ac arweinydd yr wrthblaid, a chadeirydd y cyngor, £29,657 o £27,999, Is-gadeirydd y Cyngor £23,726 o £22,406. Mae'r cyngor yn pwyso ar aelodau i fynychu hyfforddiant ein rhai ni. Pan oeddwn yn gadeirydd y gwaith craffu gofal a thai sylweddolais y problemau gyda thai ac o'r diwedd cafwyd cyfarfod ar 21 Tachwedd dim ond ar gyfer materion tai pan fynychodd 4 cymdeithas dai gan gynnwys Adra a Cynefin sydd â thai cymdeithasol yn lleol ynghyd â staff tai Gwynedd. Roedd yn gyfarfod 6 awr gyda chwestiynau a gyflwynwyd cyn llaw. Honnodd Adra mai dim ond 7 eiddo yng Ngwynedd oedd wedi eu gwerthu yn ystod y blynyddoedd diwethaf, roedd hyn oherwydd eu bod yn aneconomaidd i uwchraddio. Roedd 97% o'r ail-osodiadau i bobl leol, ond gallai hyn fod yn amheus yn y dyfodol gan fod Llywodraeth Cymru yn cyflwyno rheolau newydd yn y dyfodol. Mae tai Gwynedd yn bryderus, ond mae cymdeithasau tai yn meddwl bod Papur Gwyn Llywodraeth Cymru yn fwy i'w wneud â hawliau tenantiaid. Mae digartrefedd yn broblem fawr gyda thenantiaid preifat yn cael eu troi allan wrth i berchnogion wedyn droi eu heiddo at AirB&B. Cafwyd

802………………………………………….Cadeirydd

sawl enghraifft leol. Mae rhestrau aros yn ddryslyd wrth i ddarpar denantiaid roi eu henwau i lawr i sawl ardal. O dan gyfreithiau tai mae cynghorwyr lleol yn cael eu gwahardd rhag gwneud argymhellion, er eu bod yn gallu cefnogi teuluoedd. Yn gyffredinol yn ystod y cyfarfod 6 awr roedd y swyddogion yn onest yn eu hatebion, ond roedd pob un yn cytuno bod y sefyllfa yn ddifrifol oherwydd diffyg tai cymdeithasol i'w rhentu. Mae tai cymdeithasol yn cael eu datblygu yn ardaloedd Harlech a Phenrhyndeudraeth. Roedd dicter ym mhwyllgor Rheilffordd Arfordir y Cambrian ddydd Gwener diwethaf am na wnaeth Trafnidiaeth Cymru fynychu i ateb sawl pryder. Bu llawer o gwynion am golli trenau yn gynnar yn y bore a'r trenau olaf tua'r gogledd a'r de. Mae trigolion lleol yn poeni nad oes bysiau amgen rhwng Machynlleth a Fairbourne na rhwng Abermaw a Phorthmadog ac yn ôl. Bydd hyn yn effeithio ar economi'r ardal yn enwedig i staff sy'n gweithio mewn archfarchnadoedd yn Nhywyn, Abermaw, Porthmadog a Phwllheli ynghyd â staff sy'n gweithio ym maes Lletygarwch. Bydd digwyddiadau cymdeithasol a theithio pellter hir ar y trên yn cael eu heffeithio. Rwyf wedi trefnu i'r mater gael ei godi yng nghyfarfod llawn cyngor Gwynedd ddydd Iau. Roedd pawb yng nghyfarfod y Rheilffordd yn ffiaidd ar y ffordd y daethant i'r penderfyniad i leihau'r gwasanaethau gyda grŵp teithwyr rheilffordd yn honni bod stopio trenau yn gynnar yn y bore ac yn hwyr wedi cael effaith ddifrifol ar yr anabl a'r bregus a allai fod yn sownd ac na allant gyrraedd adref. Mae'r cyfan yn mynd yn groes i Wynedd a chynigion Llywodraeth Cymru i leihau siwrneiau ceir. Roedd pryder am gau'r groesfan reilffordd yn Ffordd yr Orsaf a chyfarwyddo gwyriad ar hyd Ffordd Bennar, Dyffryn Glan y Môr a'r Llwybr Ceffylau, ond mae pont wan ar y llwybr ceffylau. Rwyf wedi cael gwybod bod y gwyriad bellach wedi'i dynnu'n ôl a bydd trigolion lleol a Dŵr Cymru yn gallu croesi. Rwyf ar gael ar 01341 242758 neu e.joneswilliams@btinternet.com. Nadolig Llawen a Blwyddyn Newydd Dda i bawb a dymuno iechyd a ffyniant da i chi.

**12.8 CEISIADAU CYNLLUNIO**

**Gosod pwmp gwres ffynhonell aer ynghefn yr eiddo 2 Ty'n Llidiart, DyffrynArdudwy (NP5/58/427E)**

Cefnogi y cais hwn.

**Cais ôl-weithredol i newid defnydd tir amaethyddol i lety gwyliau yn cynnwys cadw 3 cwt bugeiliaid, blwch ceffylau wedi'i drawsnewid, llwybrau allanol, decin pren a chanopïau gyda thirlunio arfaethedig Llecheiddior Isaf, Talybont**

**(NP5/58/505C)**

Cefnogi y cais hwn.

**Newidiadau yn cynnwys dymchwel y porth, gosod estyniad gwydrog newydd yn lle'r canopi, ail-osod agoriadau yn y waliau allanol, agoriad newydd rhwng y gegin a'r ardal fwyta, parwydydd stydiau pren mewnol newydd, a phalmentydd bloc newydd i'r ardal allanol Cors y Gedol, Dyffryn Ardudwy** **(NP5/58/LB95A)**

Cefnogi y cais hwn.

**Caniatâd Adeilad Rhestredig am newidiadau yn cynnwys dymchwel y porth, gosod estyniad gwydrog newydd yn lle'r canopi, ailosod agoriadau yn y waliau allanol, agoriad newydd rhwng y gegin a'r ardal fwyta, parwydydd stydiau pren mewnol newydd, a phalmentydd bloc newydd i'r ardal allanol Cors y Gedol, Dyffryn Ardudwy (NP5/58/LB95B)**

Cefnogi y cais hwn.

**12.9 MATERION YN CODI**

**A Cynllun Cyllideb**

Adroddwyd bod £81,834.03 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £36,519.80 o wariant yn fwy na oedd wedi cael ei glustnodi yn y gyllideb am y flwyddyn. Mae hyn yn bennaf oherwydd bod y Cyngor wedi talu gweddill y gost am ddatblygu y maes parcio yn ystod y flwyddyn ariannol newydd.

**B** **Grwp Gwella Dyffryn Ardudwy a Talybont**

Adroddodd y Cyng. Edward Griffiths bod cyfarfod o’r grwp uchod wedi cael ei gynnal a bod cofnodion o’r cyfarfod i’w gael ar eu gwefan.

803......................................................Cadeirydd

**C**  **Neuadd Bentref**

Cynhaliwyd trafodaeth ynglŷn â chaffi'r neuadd ac wedi cryn drafod cytunwyd bod yr is-bwyllgor i ddelio â'r mater o gael pris am extractor ag eu bod yn mynd i drefnu cyfarfod mis nesa er mwyn iddynt gael tynnu hysbyseb allan ynglyn a llogi y caffi allan. Cafwyd wybod bod pedwar pris wedi cael eu derbyn ynglyn a cario allan y gwaith yn y gegin gefn. Cytunwyd bod y Cyngor yn talu am wneud y gwaith hwn er mwyn gallu hawlio y TAW yn nol ond bod y swm yn cael ei dynnu allan o’r swm mae y Cyngor yn ei gyfranu i bwyllgor y neuadd yn flynyddol. Cafwyd wybod bod Mr Simon Jones wedi anfon anfoneb ynghylch y gwaith oedd wedi ei wneud ar y drws tân a cytunwyd i dal yr anfoneb hon.

**D** **Nadolig 2024**

Cytunwyd bod angen rhoid nodyn yn rhifyn nesa Llais Ardudwy yn diolch i bawb a gyfranodd at y ffair nadolig ag i’r gwahanol stondinwyr a ddaeth i’r neuadd i wneud y diwrnod yn un llwyddianus iawn. Cytunwyd i rhoid y mater ar agenda mis Chwefror er mwyn cael dechrau cynllunio am nadolig 2025.

**E Pwyntiau gwefru yn y meusydd parcio**

Dywedodd y Cyng. Edward Williams ei fod wedi derbyn e-bost gan Lindsey Ellis ynglyn ar uchod yn gofyn a oedd gan y Cyngor ddiddordeb i gael grant a cytunwyd i ddangos diddordeb yn y mater hwn.

**F Y Tir**

Adroddodd y Clerc ei bod wedi derbyn llythyrau di-enw yn datgan siom bod y Cyngor wedi penderfynnu trosglwyddo y ceisiadau i ymuno a pwyllgor yr uchod i’r pwyllgor Regen. Hefyd wedi derbyn copiau o ohebiaeth sydd wedi cael ei anfon rhwng y ddau barti. ‘Roedd hefyd wedi derbyn e-bost gan y Cyng. Denise Stone yn gadael y Cyngor wybod pwy oedd aelodau y pwyllgor newydd. ‘Roedd y Clerc wedi anfon pob gohebiaeth oedd wedi ei dderbyn ynglyn ar uchod i bob Aelod a cytunwyd i nodi eu cynnwys.

**G Cyfarfod Cynghorwyr Ardudwy**

Adroddodd y Cadeirydd ei fod wedi mynychu yr uchod ar ran y Cyngor ynghyd ar Cyng. Denise Stone ar y 13eg o fis diwethaf a bod rhai pethau diddorol iawn wedi cael eu trafod. Cafwyd wybod bod yr enw wedi newid yn nawr i Fforwm Cynghorwyr Ardudwy.

**12.10 GOHEBIAETH**

**A Mantell Gwynedd**

Wedi derbyn e-bost gan yr uchod yn hysbysu y Cyngor bod angen iddynt hyrwyddo y ffaith eu bod wedi derbyn grant ganddynt tuag at offer newydd yn y parc chwarae.

**B Cyngor Gwynedd – Adran Etholiadol**

Wedi derbyn e-bost gan yr adran uchod ynglyn ag arolwg cymunedol a fydd yn rhedeg o’r 11eg o’r mis hwn tan yr 20ed o Ragfyr ag yn gofyn a fyddai y Cyngor yn dymuno cymeryd rhan yn yr arolwg. ‘Roedd y Clerc wedi anfon yr e-bost hwn ymlaen i’r Aelodau yn barod. Cytunwyd bod ddim sylwadau i’w gwneud ynglyn ar arolwg hyn. Cytunwyd gofyn a fyddai modd tynnu enwau y wardiau a gwneud ddim ond un ward a fyddai yn cael ei adnabod fel Ward Cyngor Cymuned Dyffryn Ardudwy a Thalybont.

**C Cyngor Gwynedd – Adran Amgylchedd**

Wedi derbyn e-bost gan yr uchod ynglyn ag ymgynghoriad i wneud a chynlluniau parcio ag yn datgan o’r 1af o Ebrill 2025 bydd oriau gorfodi y meusydd parcio talu ac arddangos arhosiad byr yn newid o 10.00 hyd at 16.30 i’r drefn newydd o 9.00 hyd at 17.00 ag hefyd fydd newid yn strwythur y ffioedd parcio a bydd rhaid talu am arhosid am o leiaf 4 awr i’w gymharu a’r 2 awr sydd yn bodoli ar hyn o bryd. ‘Roedd y Clerc wedi anfon yr e-bost hwn ymlaen i’r Aelodau yn barod.

804......................................................Cadeirydd

**D Cyngor Gwynedd – Adran Priffyrdd**

Wedi derbyn ateb gan yr uchod ynglyn ar tyllau ar Ffordd Gors y Gedol ag yn datgan bod yr Arolygydd o’r farn eu bod ddim yn ddigon drwg i gael sylw ar hyn o bryd a bydd eu Arolygwr wedi rhoi’r safle ar eu rhaglen gwaith clytio a bydd yn derbyn sylw yn ystod yr rhaglen nesaf yn y Gwanwyn ag hefyd bydd yr Arolygwr yn parhau I fonitro’r ffordd yn ystod ei archwiliadau diogelwch rhaglenedig. Cafwyd wybod bod y tyllau wedi cael eu llenwi gan berson lleol.

**E. Cyngor Gwynedd – Adran Priffyrdd**

Wedi derbyn ateb gan Mr. Steffan Jones ynlgyn ar cyfarfod safle I drafod y toiledau cyhoeddus yn y pentre ag yn datgan wedi ei gweld daeth I’r amlwg nad yw’r adeilad mewn unrhyw gyflwr I ystyried ei ail agor ag felly os yw y Cyngor Cymuned am barhau ag yn awyddus I weld toiledau cyhoeddus yn nol yn y pentref yr unig opsiwn fyddai I edrych ar ymgeisio am arian grant. Byddant yn cefnogi hyn ag yn hapus I gydweithio gyda’r Cyngor Cymuned ar unrhyw gais o’r fath. Eisiau gofyn a oedd Cyngor Gwynedd yn mynd I geisio am y grant neu y Cyngor Cymuned.

Ynglyn ar broblem bagiau baw cwn yn Talybont mae wedi trafod hyn gyda’r Rheolwr Gwasnaeth er mwyn sicrhau bod unrhyw fag yn cael ei gasglu ond hefyd bod y Swyddog Gorfodaeth yn monitro’r defnydd.

**F Cyngor Gwynedd – Adran Amgylchedd**

Wedi derbyn e-bost gan yr uchod yn hysbysu y Cyngor byddai darn o Ffordd yr Orsaf, Dyffryn Ardudwy yn cael ei chau am gyfnod er mwyn I Network Rail gael adnewyddu rhan o’r trac a byddai y gorchymyn hyn yn dod I rym ar yr 8ed o’r mis hwn. Cafwyd e-bost bellach yn datgan erbyn hyn bod y gorchymyn hwn wedi cael ei ganslo.

**G Mr. Duncan Newport**

Wedi derbyn e-bost gan yr uchod mewn ymateb I’r e-bost a anfonwyd ato yn dilyn cyfarfod diwethaf y Cyngor. Cytunwyd I ymateb trwy ddatgan bod y mater o’r Cyng. Denise Stone ag Evan Owen yn ateb y cwestiynau oedd wedi ei ofyn iddynt allan o ddwylo y Cyngor ag ei fod yn cysylltu yn uniongyrchol gyda hwy ynglyn ar mater. Hefyd eisiau datgan wrtho bod y Cyngor ddim wedi ei gyhuddo o fwlio y Cyngor.

**H Evan Owen**

Adroddodd y Clerc ei bod wedi derbyn e-bost gan y Cyng. Evan Owen yn datgan ei fod ddim yn dod i gyfarfod o’r Cyngor heno oherwydd ei fod yn datgan ei fod yn dioddef o'r bwlio ac ni allaf wynebu unrhyw un ohonoch heno. Dylech drin hon fel cwyn swyddogol. ‘Roedd y Clerc wedi anfon yr e-bost hwn ymlaen I bob Aelod ag ‘roeddynt o’r farn bod ddim bwlio wedi cymeryd lle o gwbwl pan mae y Cyng. Owen yn bresennol mewn cyfarfodydd a byddant yn falch o gael gwybod pan ei fod wedi gwneud y ffath honiadau.

Hefyd adroddodd y Clerc ei bod wedi cael ateb gan Gyfreithiwr Cyngor Gwynedd ynglyn ar mater o’r Cyng. Owen yn recordio cyfarfodydd heb ddatgan hyn yn gyntaf I’r Aelodau. ‘Roedd y Cyfreithwir yn datgan gall y Cyngor wneud cwyn swyddogol I’r Ombwdsman o dorri y cod ymddygiad neu I’r Cadeirydd ddwyn Rheolau Sefydlog y Cyngor i’w sylw a’I rybuddio.

**12.11 ADRODDIAD Y TRYSORYDD**

Adroddodd y Trysorydd bod £13,965.99 yn y cyfrif rhedegol a £55,464.19 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £124.30 costau = £397.36

Mr. G. J. Williams - £204.00 - torri gwair o amgylch Talybont a archebu cennin pedr

Un Llais Cymru - £40.00 - hyfforddiant Cynghorwr

Fence ‘N’ Forget - £2,021.88 - nwyddau ffensio cae peldroed

Mr. Simon Jones - £105.00 - trwsio drws tan y neuadd

Pwyllgor Neuadd - £42.00 - llogi y neuadd ar gyfer y clwb ieuenctid.

805......................................................Cadeirydd

Fe gafodd y taliadau uchod eu prosesu gan y Cyng. Sian Edwards a wnaeth y Cyng. John Ceri Evans gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Ddim wedi dod i law ers y cyfarfod diwethaf

**Anfonebau wedi eu talu ers y cyfarfod diwethaf**

Catrin Soraya Williams – £190.35 – gwasanaeth cyfieithu

**12.12 UNRHYW FATER ARALL**

Cafwyd wybod bod y llwybr cyhoeddus tu ol i’r Ysgethin byth wedi cael ei drwsio.

‘Roedd y gwrych ar hyd ochor y ffordd o groesffordd Bro Enddwyn draw am Llanbedr byth wedi cael ei dorri yn nol.

Atgoffwyd yr Aelodau bod cyngerdd pwyllgor ’81 yn cael ei gynnal ar yr 17eg o’r mis hwn am 6.30 o’r gloch.

Diolch i Mr. David Wilson a’i griw am osod yr addurniadau nadolig o gwmpas y pentre eto eleni.

**ARWYDDWYD................................................Cadeirydd**

**DYDDIAD........................................................................** 806